Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 187/07/3309	Trenčín, 22.7.2013
EEČ : 2-28-134-2013

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	trvalé bydlisko: XXXXX, 
3.	XXXXX
	dátum narodenia: XXXXX
	trvalé bydlisko: XXXXX, 
4.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Trenčín zo dňa 16.7.2013, spisová značka 2 Pv 187/07/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
sa obvinení XXXXX, nar. XXXXX, bytom XXXXX, Partizánska č. 1284/28, obv. XXXXX, nar. XXXXX, bytom XXXXX, Obežná č. 3237/8, obv. XXXXX, nar. XXXXX, bytom XXXXX č. 26 a obv. XXXXX, nar. XXXXX, bytom XXXXX, Pod Kaštieľom č. 627/8, ktorým bolo vznesené obvinenie uznesením povereného príslušníka Okresného riaditeľstva PZ, odboru skráteného vyšetrovania Trenčín, sp. zn. XXXXX zo dňa 28.09.2007 za prečin ublíženia na zdraví podľa § 156 ods. 1 Tr. zákona v súbehu s prečinom výtržníctva podľa § 364 ods. 1 písm. a) Tr. zákona spáchaných formou spolupáchateľstva podľa § 20 Tr. zákona na tom skutkovom základe, že dňa 24.02.2007 v čase o 16.45 h. spoločným konaním fyzicky napadli XXXXX, nar. XXXXX, trvalo bytom XXXXX č. 25 a to pred rodinným domom č. 25 v obci XXXXX tak, že ho udierali päsťami do hlavy na čo spadol na zem, kde ho kopali do celého tela, čím mu svojim konaním spôsobili zranenia a to ľahký otras mozgu, zlomeninu pravej očnice, zlomeninu hornej čeľuste vpravo so zakrvácaním prínosových dutín, tržnú ranu dolnej pery, početné pomliaždeniny a odreniny tváre s krvnými podliatinami hrudníka, kolien, ktoré si vyžiadali hospitalizáciu vo Fakultnej nemocnici v Trenčíne s dobou liečenia podľa vyjadrenia znalca 4 - 5 týždňov, v priebehu skúšobnej doby podmienečného zastavenia trestného stíhania v trvaní 12 mesiacov, ktorá im bola určená uznesením prokurátora Okresnej prokuratúry Trenčín sp. z. 2Pv 187/07 - 99 zo dňa 16.05.2012, ktoré nadobudlo právoplatnosť dňa 08.06.2012, 

o s v e d č i l i.

Uznesením prokurátora Okresnej prokuratúry Trenčín zo dňa 16.7.2013, spisová značka 2 Pv 187/07/3309, bola určená všetkým obvineným skúšobná doba v trvaní 12 mesiacov.
Odôvodnenie:
     XXXXX prokuratúry Trenčín uznesením sp.zn. 2Pv 187/07 zo dňa 16.05.2012 právoplatným dňa 08.06.2012 podľa § 216 Tr. poriadku podmienečne zastavil trestné stíhanie proti obvineným XXXXX, XXXXX, XXXXX a XXXXX  pre prečin ublíženia na zdraví spolupáchateľstvom podľa § 20 k § 156 ods. 1 Tr. zákona a iné na tom skutkovom základe, uvedenom v predmetnom uznesení.
 
     Podľa § 216 odsek 2 uvedeného Trestného poriadku bola v uznesení obvineným uložená skúšobná doba podmienečného zastavenia trestného stíhania v trvaní 12 mesiacov odo dňa právoplatnosti uznesenia, teda od 08.06.2012.

     Z dôvodu šetrenia podmienok pre rozhodnutie podľa § 217 odsek 1 Tr. poriadku o osvedčení sa v skúšobnej dobe podmienečného zastavenia trestného stíhania bola na obvinených zabezpečené správy z Okresného riaditeľstva PZ, Úradu justičnej a kriminálnej polície v Trenčíne a XXXXX, odpis z registra trestov GP SR XXXXX, správy Obvodných oddelení PZ a Mestských úradov Tr. Teplice, XXXXX, XXXXX.

     Z vyššieuvedených správ vyplýva, že obvinení v skúšobnej dobe podmienečného zastavenia trestného stíhania viedli riadny život, nedopustili sa trestného činu.

     Vzhľadom na vyššieuvedené skutočnosti obvinení splnili zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, že obvinení sa v zmysle § 217 odsek 1 Tr. poriadku počas skúšobnej doby osvedčili a v trestnom stíhaní sa nebude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka